Boekvoorlesing: Die wolkversamelaars | Maroela Media
Die laaste wens van ’n liewe vriendin stuur Talla na die Glencoe-vallei in Skotland. Sy neem haar wolkboekie saam om haar stokperdjie, die soeke na seldsame wolke, voort te sit. Daar word sy by ’n eienaardige rondloper, Mikey, se soektog na sy verdwene geliefde betrek. Maar dit blyk gou dat Mikey se geestestoestand troebel is. Dan duik herinneringe aan Talla se kinderdae in Warmbad, en aan haar eerste liefde, Astian, by haar op. Sal sy waag om antwoorde op vrae uit haar verlede na te jaag?
Nadia de Kock woon en werk in Johannesburg. Sy is ŉ Inligtingstelselspesialis en skryf in haar vrye tyd, gewoonlik snags. Die wolkversamelaars is haar derde roman en speel in haar geliefde Skotse Hoogland af.
Luister hierbo na ŉ voorlesing uit die boek Die wolkversamelaars deur Nadia de Kock. Wêreldbeker se datum skuif ná protes oor hitte | Maroela Media
Wêreldbeker se datum skuif ná protes oor hitte
Die wêreld-sokkerbeheerliggaam, Fifa, het onder druk kopgegee en gelas dat die 2022 eindtoernooi vir die eerste keer in die noordelike winter gespeel kan word.
Die internasionale vakbond vir sokkerspelers het met ‘n boikot van die toernooi gedreig wat in Katar gehou word as die toernooi in die somer sou plaasvind. Temperature styg gereeld tot 50 grade en hoër in hierdie olieryke woestynstaatjie.
Daar was selfs sprake dat dié skatryk land sy sokkerstadions met lugverkoeling sou toerus, maar die kritici het daarop gewys dat dit onmoontlik sou wees om die hele land te lugverkoel. Die spelers en ondersteuners sou steeds by tye aan ondraaglike hitte blootgestel wees.
Tradisioneel vind die toernooi in die noordelike halfrond altyd in die somer, en in die suidelike halfrond soos in Suid-Afrika die geval was, in die winter plaas.
Jérôme Valcke, Fifa se sekretaris, het Woensdag bekend gemaak dat die toernooi nou tussen 15 November 2022 en 15 Januarie 2023 moet plaasvind. Die verskuiwing van datums beteken dat die tradisionele speeltyd van verskillende ligas nou vir 2022 aangepas moet word. Vanjaar se eindtoernooi word in Brasilië gehou, en die toernooi van 2018 word in Rusland gespeel.
Fifa sokker wêreldbeker
Twee kinders sterf weens rookinaseming ná kragonderbreking